Ir-Regolament tal-Kummissjoni (KE) Nru 1334/2001
tat-22 ta’ Lulju 2001
dwar l-awtorizzazzjoni provviżorja għal addittiv ġdid fl-għalf
(Test b’ rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar adittivi fl-għalf [1], kif l-aħħar emendat bir-Regolament tal-kummissjoni (KE) Nru 26972000 [2], u partikolarment l-Artikolu 4 tiegħu,
Billi:
(1) Id-Direttiva 70/524/KEE tipprovdi li jistgħu jiġu awtorizzati adittivi ġodda wara r-rivista’ ta’ applikazzjoni li saret skond l-Artikolu 4 tad-Direttiva.
(2) L-Artikolu 9e(1) tad-Direttiva jipprovdi li awtorizzazzjoni provviżorja ta’ additiv ġdid tista’ tingħata jekk il-kondizzjonijiet tal-Artikolu 3a(b) sa (e) tad-Direttiva jintlaħqu u jekk huwa raġonevoli li wieħed jassumi, b’kunsiderazzjoni tar-riżultati disponibbli, li meta użati fin-nutriment ta’ l-annimali, għandu wieħed mill-effetti msemmija fl-Artikolu 2(a). Tali awtorizzazzjoni provviżorja tista’ tingħata għal perjodu ta’ erbgħa’ snin fil-każ ta’ additivi msemmija fil-Parti II ta’ l-Anness Ċ tad-Direttiva, inklużi promoturi tat-tkabbir.
(3) L-Artikolu 2(aaa) tad-Direttiva 70/524/KEE jeħtieg awtorizzazzjonijiet biex il-promoturi tat-tkabbir jiġu konnessi mal-persuna responsabbli talli tqiegħdhom fiċ-ċirkolazzjoni
(4) L-istima tad-dossier sottomessa rigward l-awtorizzazzjoni ta’ potassium diformate li jappartjeni għall-grupp ta’ Promoturi tat-tkabbir’ deskritt fl-Anness juri li jissoddisfa l-kondizzjonijiet imsemmija fuq, u jista għalhekk jiġi awtoriżżat fuq bażi provviżorja għal terminu ta’ erbgħa snin.
(5) L-istima tad-dossier turi li jistgħu jiġu meħtieġa xi proċeduri sabiex il-ħaddiema jitħarsu mill-espożizzjoni għall-addittiv. Tali protezzjoni għandha madankollu tiġi aċċertata b’ applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex jitħeġġeġ it-titjib fis-sigurtà u s-saħħa tal-ħaddiema fuq ix-xogħol [3].
(6) Il-Kumitat Xjentifiku dwar Nutriment ta’ l-Annimali ta’ opinjoni favorevoli rigward is-sigurtà għall-annimali, l-utenti, il-konsumaturi u l-ambjent tal-promotur tat-tkabbir taħt il-kondizzjonijiet deskritti fl-Anness imsemmi.
(7) Il-miżuri previsti f’ dan ir-Regolament huma skond l-opinjoni tal-Kumitat Permenenti għall-Għalf,
ADDOTTAT DAN IR-REGOLAMENT:
Artikolu 1
L-addittivi li jappartienu fil-grupp ‘Promoturi tat-Tkabbir’ elenkati fl-Anness imsemmi tar-Regolament preżenti huwa provviżorjament awtorizzat għall-użu bħala addittiv fin-nutriment ta’ l-annimali taħt il-kondizzjonijiet f’ dak l-Anness.
Artikolu 2
Dan ir-Regolament jidħol fis-seħħ fil- jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 2001.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul f’ Brussel, 2 July 2001.